# Lapsen magneettitutkimus nukutuksessa tai esilääkityksessä

Pienten tai pelokkaiden lasten magneettitutkimukset tehdään yleensä nukutuksessa, anestesialääkärin valvonnassa. Nukutuksen tarve sovitaan vanhempien ja hoitavan lääkärin kanssa. Magneettitutkimus kestää pitkään 30 minuuttia-1,5 tuntia. Tämän vuoksi lapset usein nukutetaan. Tutkimuksessa pitää myös jaksaa olla liikkumatta, ettei kuviin tule häiriöitä.

Lasta voi pelottaa suurikokoinen ja voimakasta ääntä pitävä tutkimuslaite. Tutkimuslaite on tunnelimainen, halkaisijaltaan 70 cm ja pituudeltaan 1,6 m. Se voi aiheuttaa ahtaanpaikankammoa, vaikka onkin molemmista päistä avoin. Pelkäävä lapsi on itkuinen ja levoton. Tällöin äidin ja/tai isän läsnäolo ei auta, vaan lapsen rauhoittamiseksi tarvitaan nukutusta tai lääkitystä.

Nukutusta vaativat tutkimukset tehdään B-röntgenin Lasten magneetissa tiistaisin ja perjantaisin sekä Avohoitotalon G-röntgenin magneetissa torstaisin. Kiireellisiä tutkimuksia tehdään myös B-röntgenin päivystysmagneetissa. Yleensä lapset kuvataan ikäjärjestyksessä, nuorimmat ensin. Tarkkaa kuvausajankohtaa ei voida etukäteen antaa, koska tutkimusten kesto vaihtelee. Tutkimusjärjestykseen voi tulla muutoksia, esimerkiksi jos lapsi sairastuu.

## Näin valmistaudut tutkimukseen

Lapsellesi on varattu osastopaikka ja hänet valmistellaan kuvausta varten siellä. Tutustu magneettitutkimuksen esitietokaavakkeeseen (sivu 3) ja täytä se lapsen tietojen mukaan, esimerkiksi onko lapsella kuulolaite, tai jotain elektroniikkaa, tai metallia elimistössä. On tärkeää täyttää lomake huolellisesti.

Tutkimukseen voi ottaa mukaan lapsen esimerkiksi lapsen lempilelun tai unikaverin, jos ne eivät ole metallia eivätkä sisällä elektroniikkaa. Lelut saavat olla muovisia tai pehmeästä materiaalista tehtyjä.

Magneettitutkimukseen ja nukutukseen liittyvät ohjeet saat poliklinikalta tai vuodeosastolta.

Nukutusta varten lapsellesi laitetaan muovinen kanyyli laskimosuoneen jo vuodeosastolla, jotta lapsi ehtii rauhoittua ennen varsinaista nukutusta.

## Näin tutkimus tehdään

1. Magneettiosastolta ilmoitetaan vuodeosastolle, kun lapselle saa antaa esilääkkeen ja tuoda tutkimukseen. Vuodeosaston hoitaja tuo lapsen sängyllä magneettiosastolle. Vanhemmat voivat tulla mukaan magneettiosaston odotustilaan asti.

2. Magneettiosastolla lapsen vastaanottaa anestesia- ja röntgenosaston henkilökunta. Lapsen omahoitaja antaa anestesiahoitajalle tiedon lapsen voinnista ja lapsi jää anestesiahenkilökunnan valvontaan. Lapsi kannetaan tutkimushuoneeseen, sillä potilassänkyä ei saa viedä magneettihuoneeseen. Anestesialääkäri nukuttaa lapsen ja on lapsen mukana koko tutkimuksen ajan.

3. Tutkimuksen aikana vanhemmat voivat odotella vuodeosastolla tai käydä omilla asioillaan. Tietosuoja- ja turvallisuustekijöiden vuoksi vanhemmat eivät voi tulla magneettiosaston henkilökunnan tiloihin.

## Tutkimuksen jälkeen

Tutkimuksen jälkeen lapsen vointia seurataan magneettiosaston heräämössä. Nukutuksen kesto ja käytettyjen lääkkeiden määrä vaikuttaa siihen, milloin lapsi herää. Herääminen voi kestää 1–3 tuntia. Anestesiaosaston henkilökunta hoitaa lasta magneettiosastolla, kunnes lapsi on hereillä. Vuodeosaston henkilökunta hakee lapsen ja anestesiahoitaja antaa jatkohoito-ohjeet, esimerkiksi milloin lapsi saa syödä ja juoda.

Magneettitutkimuksen vastaukset toimitetaan vuodeosastolle. Hoitava lääkäri antaa tiedon tehdystä tutkimuksesta.

## Yhteystiedot/Tutkimuspaikka

**Osoite**: Oulun yliopistollinen sairaala, OYS, Kajaanintie 50, Oulu

Menkää nukutukseen tulevan lapsen kanssa ensin vuodeosastolle.

**Puhelinnumero**: 040 5811728. Voit kysyä tutkimuksesta lisätietoja arkisin klo 8–15.

**Magneettitutkimuslaitteiden sijaintipaikat:**

1. Lasten magneetti: Sisäänkäynti **LB** tai **LA** (Kajaanintie 50, Oulu); portaat alas oikealle, sijainti L6, R-kerros.

2. G-röntgenin magneetti: Avotalo, sisäänkäynti **G** (Kiviharjuntie 9, Oulu), R-kerros.

3. Päivystysröntgenin (B-röntgen) magneetti: Sisäänkäynti NK (Kajaanintie 50, Oulu) K1, 1. kerros. Ilmoittautuminen heti sisäänkäynnin jälkeen oikealla.

# Magneettitutkimuksen esitietolomake

Magneettikuvaus on turvallinen kuvantamismenetelmä, mutta tietyt metalli- ja vierasesineet saattavat aiheuttaa vaaratilanteen/häiriöitä kuviin tai rikkoutua kuvauslaitteen voimakkaassa magneettikentässä.

Täytä tämä lomake. Samat turvallisuusasiat.koskevat myös tutkimushuoneeseen mukaan tulevaa saattajaa.

|  |
| --- |
| Suku- ja etunimet |
| Henkilötunnus | Pituus | Paino |

**Lääkärin vastaanotto- tai soittoaika tutkimustulosten kuulemista varten** \_\_\_\_\_\_\_\_\_\_\_\_**pvm/klo**

**Ota yhteyttä puh. (08) 315 2497, jos vastaat kyllä johonkin seuraavista kysymyksistä**

Kyllä \_\_\_ Ei\_\_\_ Sydämentahdistin, hermostimulaattori tai sisäkorvaistute

Kyllä \_\_\_ Ei\_\_\_ Lääkeainepumppu (insuliinipumppu, kipupumppu jne.)

Kyllä \_\_\_ Ei\_\_\_ Muita elektronisia laitteita tai poistetun laitteen johtoja

Kyllä \_\_\_ Ei\_\_\_ Metallisiruja, hauleja tai luoteja

Kyllä \_\_\_ Ei\_\_\_ Oletko raskaana?

Kyllä \_\_\_ Ei\_\_\_ Häiritsevää ahtaan paikan kammoa?

Kyllä \_\_\_ Ei \_\_\_ Käytkö dialyysissä?

**Vastaa myös seuraaviin kysymyksiin (ei tarvitse ottaa yhteyttä)**

Kyllä \_\_\_ Ei\_\_\_ Nivelproteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita proteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Tukilevyjä tai –ruuveja; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Keinotekoinen sydänläppä

Kyllä \_\_\_ Ei\_\_\_ Välikorvaproteesi

Kyllä \_\_\_ Ei\_\_\_ Verisuoniproteeseja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Stenttejä; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Shuntteja

Kyllä \_\_\_ Ei\_\_\_ Laskimoportteja tai muita katetreja

Kyllä \_\_\_ Ei\_\_\_ Leikkausklipsejä tai koileja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita vierasesineitä; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Verensokerisensori (poistettava tutkimuksen ajaksi)

Kyllä \_\_\_ Ei\_\_\_ Insuliinipumppu (poistettava tutkimuksen ajaksi)

Kyllä \_\_\_ Ei\_\_\_ Lääkelaastari (poistettava tutkimuksen ajaksi)

Kyllä \_\_\_ Ei\_\_\_ Kuulolaite (poistettava tutkimuksen ajaksi)

Kyllä \_\_\_ Ei\_\_\_ Lävistyksiä, koruja esim. ripsikoru (poistettava tutkimuksen ajaksi)

Kyllä \_\_\_ Ei\_\_\_ Ehkäisykierukka tai sterilisaatioklipsit

Kyllä \_\_\_ Ei\_\_\_ Tatuointeja tai kestopigmentointeja, missä? \_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Munuaisten vajaatoimintaa (ei ole este tehosteaineen käytölle)

**Tarkentavia tietoja esim. leikkausten ajankohta ja paikka:**

**Lomakkeen täyttäjän allekirjoitus ja päiväys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**